  Виталий Пронин Асьсэ чуръёссэс лыдӟизы пӧртэм вакытъёсысь нылкышно кылбурчиос.Толон, 10-тӥ оштолэзе, Ижысь Г. Красильниковлэн музей-квартираяз ортчиз «Лулы мынам возьвыл бубли ке но...» кылбур ӝыт. Асьсэ чуръёссэс лыдӟизы пӧртэм вакытъёсысь нылкышно кылбурчиос. Ӝытэз 3-лы люкыны луоз, удмурт кылбуретысь 3 вакытъёсты лыдэ басьтыса. Со 1980-тӥ, 1990-тӥ аръёс но туала дыр. Котькудӥзлэсь аспӧртэмлыкъёссэ сэрттӥз-пертчиз филология наукаосъя кандидат, критик Вера Пантелеева. Ӝытэ 20 пала кылбурчиос люкаськизы. Соос асьсэос ик чуръёссэс лыдӟизы: Татьяна Чернова, Галина Романова, Ада Диева, Юлия Кузьмина, Зинаида Рябинина, Юлия Разина, Елена Миннигараева,   Анастасия Шумилова, Марина Пахомова, Анна Бурдина но мукетъёсыз. Тунсыко, кылбуръёс пӧртэм вакытъёсы гожтэмын ке но, тросысьтыз чуръёсысь огкадь мылкыдъёсты шӧдыны луэ. Но озьы ке но вань меда нылкышно кылбуретлэн аслаз тодметъёсыз? Ужрад сярысь пыр-почгес лыдӟе покчиарняе потоно «Удмурт дунне» номерысьтымы. Ужрадэз радъяз "Удмурт дунне" газет.[gallery size="large" link="file" ids="30131,30130,30128,30126,30123,30141,30140,30139,30137,30134,30133,30132"]Туспуктӥз Максим Егоров  